(2)Tarybos įgyvendinimo sprendimais 2010/583/ES ir 2013/676/ES Rumunijai leista taikyti specialią priemonę, kuria nukrypstama nuo Direktyvos 2006/112/EB 193 straipsnio (toliau – speciali priemonė), pagal kurią nustatoma, kad prievolė sumokėti PVM tenka apmokestinamajam asmeniui, kuriam apmokestinamieji asmenys tiekia medienos gaminius. Įgyvendinimo sprendimu 2013/676/ES suteiktas leidimas buvo pratęstas iki 2022 m. gruodžio 31 d.;

(3)Rumunija atsiuntė raštą (jį Komisija užregistravo 2022 m. balandžio 11 d.), kuriame paprašė leisti specialią priemonę, kurią leista taikyti Įgyvendinimo sprendimu 2013/676/ES, toliau taikyti ir po 2022 m. gruodžio 31 d. 2022 m. birželio 28 d. raštu Komisija paprašė Rumunijos pateikti papildomos informacijos, susijusios su prašymu. Rumunija atsakymą pateikė raštu (Komisija jį užregistravo 2022 m. rugpjūčio 22 d.);

(4)pagal Direktyvos 2006/112/EB 395 straipsnio 2 dalies antrą pastraipą Komisija 2022 m. rugsėjo 1 d. raštu perdavė Rumunijos prašymą kitoms valstybėms narėms, išskyrus Ispaniją. Ispanijai šį prašymą Komisija perdavė 2022 m. rugsėjo 2 d. raštu. 2022 m. rugsėjo 5 d. raštu Komisija pranešė Rumunijai turinti visą prašymui įvertinti būtiną informaciją;

(5)remiantis Rumunijos prašyme pateikta informacija, faktinė padėtis, kuria grindžiamas specialios priemonės taikymas, nepasikeitė. Be to, Rumunijos valdžios institucijų atliktoje analizėje nurodyta, kad speciali priemonė pasiteisino ir mokesčių slėpimas buvo veiksmingai sumažintas. Be to, speciali priemonė neturi neigiamo poveikio Sąjungos PVM nuosaviems ištekliams;

(6)speciali priemonė yra proporcinga siekiamiems tikslams, nes ji ribotai taikoma tik labai konkrečioms operacijoms sektoriuje, kuriame kyla didelių problemų dėl mokesčių slėpimo ir vengimo. Be to, tolesnis priemonės taikymas neturėtų jokio neigiamo poveikio sukčiavimo prevencijai mažmeninės prekybos lygmeniu kituose sektoriuose ar kitose valstybėse narėse;

(7)nukrypti leidžiančias nuostatas paprastai leidžiama taikyti ribotą laikotarpį, kad būtų galima įvertinti, ar specialios priemonės yra tinkamos ir veiksmingos. Nukrypti leidžiančiomis nuostatomis siekiama suteikti valstybėms narėms laiko iki nukrypti leidžiančios priemonės galiojimo pabaigos nacionaliniu lygmeniu nustatyti kitas įprastas medžiagų judėjimui, PVM mokėjimui ir apmokestinamųjų asmenų reikalavimų laikymuisi stebėti skirtas priemones, kuriomis turėtų būti sprendžiama atitinkama problema, taigi nebereikėtų pratęsti leidimo galiojimo. Nukrypti leidžiančią nuostatą, pagal kurią galima taikyti atvirkštinio apmokestinimo procedūrą, leidžiama taikyti tik konkrečiose srityse, kuriose sukčiaujama, ir ji yra kraštutinė priemonė. Todėl, prieš pasibaigiant leidimo taikymo pagal šį įgyvendinimo sprendimą pratęsimo galiojimui, Rumunija turėtų įgyvendinti kitas įprastas priemones, skirtas kovoti su sukčiavimu PVM medienos rinkoje ir užkirsti jam kelią, kad nebereikėtų dar kartą pratęsti specialios priemonės;

(8)todėl tikslinga pratęsti Įgyvendinimo sprendime 2013/676/ES nustatyto leidimo galiojimą. Leidimas Rumunijai turėtų būti pratęstas ribotam laikui, kad būtų galima įvertinti specialios priemonės veiksmingumą ir tinkamumą;

(9)todėl Įgyvendinimo sprendimas 2013/676/ES turėtų būti atitinkamai iš dalies pakeistas,

PRIĖMĖ ŠĮ SPRENDIMĄ:

1 straipsnis

Įgyvendinimo sprendimo 2013/676/ES 1 straipsnyje žodžiai „2022 m. gruodžio 31 d.“ pakeičiami žodžiais „2025 m. gruodžio 31 d.“

2 straipsnis

Šis sprendimas skirtas Rumunijai.

Priimta Briuselyje